X-Men (elokuvasarja)

X-Men on sarja supersankarielokuvia, jotka perustuvat Marvel Comicsin supersankarijoukkoon Ryhmä-X. 20th Century Fox osti oikeudet hahmoihin vuonna 1994, ja Bryan Singer palkattiin ohjaamaan ensimmäinen elokuva X-Men (2000) ja sen jatko-osa X-Men 2 (2003). Kolmannen elokuvan X-Men: Viimeinen kohtaaminen (2006) ohjasi Brett Ratner.

Elokuvien taloudellisen menestyksen myötä valmistettiin muutamia spin-off-elokuvia. Näihin kuuluvat Hugh Jackmanin näyttelemästä James ”Logan” Howlettista / Wolverinesta kertova trilogia X-Men Origins: Wolverine (2009), Wolverine (2013) ja Logan (2017), esiosaelokuvat X-Men: First Class (2011) ja X-Men: Days of Future Past (2014), Ryan Reynoldsin näyttelemästä Wade Wilsonista / Deadpoolista kertova duologia Deadpool (2016) ja Deadpool 2 (2018), vaihtoehtoiseen menneisyyteen sijoittuvat X-Men: Apocalypse (2016) ja X-Men: Dark Phoenix (2019) sekä viimeisenä Uusista Mutanteista kertova The New Mutants (2020).

X-Men, X-Men 2, First Class, Wolverine, Days of Future Past, Deadpool, Logan ja Deadpool 2 saivat kriitikoilta positiivisen vastaanoton. Viimeinen kohtaaminen ja Apocalypse saivat ristiriitaisemman vastaanoton sekä Origins: Wolverine, Dark Phoenix ja The New Mutants negatiivisen vastaanoton. 

Kun The Walt Disney Company osti maaliskuussa 2019 21st Century Foxin 71,3 miljardilla dollarilla, Marvel Studios sai Ryhmä-X:n, Ihmenelosten sekä Deadpoolin oikeudet takaisin, ja aikoi lisätä hahmot osaksi Marvel Cinematic Universea (MCU). Useat X-Men -elokuvien näyttelijät ovat palanneet rooleihinsa MCU-elokuvissa, kuten Patrick Stewart Charles Xavierin / Professori X:n rooliin elokuvassa Doctor Strange in the Multiverse of Madness (2022), Kelsey Grammer Hank McCoyn / Pedon rooliin elokuvassa The Marvels (2023), Reynolds ja Jackman omiin rooleihinsa hahmojensa uudessa elokuvassa Deadpool & Wolverine (2024), sekä muutamat alkuperäisen X-Men-trilogian näyttelijät omiin rooleihinsa elokuvassa Avengers: Doomsday (2026). MCU:n odotetaan esittelevän kokonaan uusi versio Ryhmä-X:stä elokuvan Avengers: Secret Wars (2027) jälkeen. 

Elokuvat
 Nimi Ensi-ilta Ohjaus Käsikirjoitus X-Men  Bryan Singer David Hayter X-Men 2  Michael Dougherty, Dan Harris ja David Hayter X-Men: Viimeinen kohtaaminen  Brett Ratner Simon Kinberg ja Zak Penn X-Men Origins: Wolverine  Gavin Hood David Benioff ja Skip Woods X-Men: First Class  Matthew Vaughn Ashley Edward Miller, Zack Stentz, Jane Goldman ja Matthew Vaughn Wolverine  James Mangold Mark Bomback ja Scott Frank X-Men: Days of Future Past  Bryan Singer Simon Kinberg Deadpool  Tim Miller Rhett Reese ja Paul Wernick X-Men: Apocalypse  Bryan Singer Simon Kinberg Logan  James Mangold Scott Frank, James Mangold ja Michael Green Deadpool 2   David Leitch Rhett Reese, Paul Wernick ja Ryan Reynolds X-Men: Dark Phoenix Simon Kinberg The New Mutants    Josh Boone Josh Boone, Knate Gwaltney, Scott Neustadter ja Michael H. Weber

X-Men (2000)

Elokuva kertoo, kuinka Wolverine ja Rogue joutuvat osaksi konfliktia professori Xavierin johtaman Ryhmä-X:n ja Magneton johtaman Mutanttien Veljeskunnan välillä. Magneto aikoo rakentamallaan koneella mutatoida Yhdistyneiden kansakuntien kokoukseen osallistuvat poliitikot saadakseen maailman hyväksymään mutanttien olemassaolon, mutta Xavier tajuaa tämän vain johtavan sotaan ihmisten ja mutanttien välillä.

Vuonna 1994 20th Century Fox ja tuottaja Lauren Shuler Donner ostivat Ryhmä-X:n elokuvaoikeudet. Andrew Kevin Walker palkattiin käsikirjoittajaksi ja James Cameron ilmaisi halunsa ohjata elokuva. Heinäkuussa 1996 Bryan Singer sitoutui ohjaajaksi. Vaikka hän ei ollut sarjakuvien fani, Singer piti X-Menissä käsiteltäviä ennakkoluuloja ja syrjintää kiehtovina. John Logan, Joss Whedon, Ed Solomon, Christopher McQuarrie ja David Hayter käsikirjoittivat elokuvan, mutta Hayter yksin sai siitä kunnian. Kuvaukset alkoivat syyskuussa 1999 Torontossa, Kanadassa ja päättyivät maaliskuussa 2000. Elokuva sai ensi-iltansa 14. heinäkuuta 2000.

X-Men 2 (2003)

Eversti William Stryker aivopesee vankilaan joutuneen Magneton ja kuulustelee tätä professori Xavierin mutantinpaikannuslaitteesta Cerebrosta. Stryker hyökkää X-kartanoon ja aivopesee Xavierin paikantamaan kaikki planeetan mutantit, tappaakseen heidät. Ryhmä-X:n ja Veljeskunnan on yhdistettävä voimansa estääkseen Strykeria toteuttamasta joukkomurhaa.

Hayter ja Zak Penn palkattiin tekemään omat käsikirjoituksensa X-Menin jatko-osalle, joista Singer valitsisi jommankumman. Elokuva suunniteltiin julkaistavaksi joulukuulle 2002. Michael Dougherty ja Dan Harris palkattiin helmikuussa 2002 tekemään uusi käsikirjoitus. Kuvaukset alkoivat kesäkuussa 2002 Vancouverissa, Kanadassa, ja päättyivät marraskuussa. Elokuva sai ensi-iltansa 2. toukokuuta 2003.

X-Men: Viimeinen kohtaaminen (2006)

Mutanttien geenin poistamiseksi on kehitetty lääke, mikä johtaa kiistaan mutanttiyhteisön keskuudessa. Magneto julistaa heitä vastaan sodan uudella aseellaan: Feenixillä, joka paljastuu kuolleista herätetyksi Ryhmä-X:n jäseneksi, Jean Greyksi. Ryhmä-X ja Veljeskunta käyvät viimeiseen taisteluun toisiaan vastaan, ja Wolverinen on hyväksyttävä se, että ainoa keino Greyn pysäyttämiseksi on tappaa hänet.

Singer aikoi alun perin kuvata samanaikaisesti myös neljännen elokuvan, vaikka hän jätti projektin vuonna 2004 ohjatakseen Superman Returnsin. Penn ja Simon Kinberg palkattiin mukaan seuraavan kuukauden aikana. Whedonin Astonishing X-Men -tarinaa "Gifted", jonka juonielementtinä oli lääke mutaatioon, ehdotettiin päällimmäiseksi sovitukseksi elokuvan juoneen. Matthew Vaughn liittyi ohjaajaksi helmikuussa 2005, mutta erosi projektista kiireellisen tuotantoaikataulun vuoksi. Brett Ratner palkattiin kesäkuussa uudeksi ohjaajaksi. Kuvaukset alkoivat elokuussa 2005 Vancouverissa, Kanadassa, ja päättyivät tammikuussa 2006. Elokuva sai ensi-iltansa 26. toukokuuta 2006.

X-Men Origins: Wolverine (2009)

Elokuva kertoo Wolverinen menneisyydestä, hänen suhteestaan velipuoleensa Victor Creediin, sekä hänen aikaansa osana Strykerin X-Tiimiä, ennen ja jälkeen kun tuhoutumaton metalli adamantium sitoutui hänen luustoonsa.

David Benioff palkattiin lokakuussa Wolverinen spin-off -elokuvan käsikirjoittajaksi. Hugh Jackman oli pääosan esittäjän ohella myös yksi elokuvan tuottajista, ja työsti käsikirjoitusta Benioffin kanssa. Ratner osallistui neuvotteluihin studion kanssa elokuvan ohjaamisesta X-Men: Viimeisen kohtaamisen jälkeen, mutta sopimusta ei syntynyt. Heinäkuussa 2007 Gavin Hood palkattiin ohjaajaksi. Kuvaukset alkoivat tammikuussa 2008 Queenstownissa, Uudessa-Seelannissa, ja päättyivät toukokuussa. Elokuva sai ensi-iltansa 1. toukokuuta 2009.

X-Men: First Class (2011)

Elokuva sijoittuu lähinnä vuodelle 1962, keskelle Kuuban ohjuskriisiä, ja keskittyy Charles Xavierin ja Erik Lehnsherrin väliseen suhteeseen sekä heidän ryhmittymiensä — Ryhmä-X:n ja Veljeskunnan — alkuperään.

Tuottaja Lauren Shuler Donner ajatteli elokuvaa Ryhmä-X:n jäsenten nuoremmista versioista jo X-Men 2:n tuotannon aikana, ja myöhemmin tuottaja Kinberg ehdotti 20th Century Foxille sarjakuvan X-Men: First Class sovittamista elokuvaksi. Singer allekirjoitti sopimuksen elokuvan ohjaamisesta joulukuussa 2009, mutta maaliskuussa 2010 ilmoitettiin, että ohjaamisen sijaan Singer onkin mukana vain tuottajana. Vaughn, joka oli aiemmin kiinnitettynä X-Men: Viimeisen kohtaamisen ohjaajaksi, valittiin First Classin ohjaajaksi, ja teki lopullisen version käsikirjoituksesta Jane Goldmanin kanssa. Elokuva korvasi suunnitellun X-Men Origins: Magneto -projektin. Vaikka sen käsikirjoitusta ei käytetty inspiraationa First Classin toteuttamisessa, käsikirjoittajien kilta antoi Sheldon Turnerin osan kunniasta elokuvan tarinan toteuttamisessa. Kuvaukset alkoivat Lontoossa, Englannissa, elokuussa 2010 ja päättyivät joulukuussa. Elokuva sai ensi-iltansa 3. kesäkuuta 2011.

Wolverine (2013)

X-Men: Viimeisen kohtaamisen tapahtumien jälkeen Wolverine matkustaa Japaniin, missä hän tapaa sotilas Ichirō Yashidan, jonka hengen hän pelasti vuosia sitten. Wolverinen on puolustettava miehen pojantytärtä Mariko Yashidaa ninjoilta ja yakuzoiden salamurhaajilta.

Christopher McQuarrie, jonka osallistuminen X-Menin käsikirjoittamiseen jätettiin kreditoimatta, palkattiin toisen Wolverine-elokuvan käsikirjoittajaksi elokuussa 2009. Darren Aronofsky valittiin ohjaajaksi, mutta vetäytyi projektista, koska joutuisi olemaan poissa maasta liian kauan. James Mangold valittiin myöhemmin ohjaajaksi. Mark Bomback palkattiin tekemään uudelleen McQuarrien käsikirjoitus. Kuvaukset alkoivat Sydneyssä, Australiassa elokuussa 2012 ja päättyivät marraskuussa. Elokuva sai ensi-iltansa 26. heinäkuuta 2013.

X-Men: Days of Future Past (2014)

Elokuva sijoituu vuosia Wolverinen tapahtumien jälkeen ja siinä esiintyvät sekä alkuperäisen X-Men-trilogian että X-Men: First Classin näyttelijät. Tarina pohjautuu Chris Claremontin ja John Byrnen X-Men-sarjakuvatarinaan Menneen tulevaisuuden päivät, jossa Wolverine matkustaa vuoteen 1973 estämään salamurhan, jonka toteutuminen tulee johtamaan uuden asejärjestelmän, Vahti-robottien, syntyyn, jotka uhkaavat mutanttien — ja mahdollisesti myös ihmiskunnan — olemassaoloa.

Matthew Vaughn kinnitettiin elokuvan ohjaajaksi, mutta jätti projektin lokakuussa 2012 keskittyäkseen elokuvan Kingsman: Salainen palvelu ohjaamiseen. Singer, joka ohjasi kaksi ensimmäistä X-Men-elokuvaa ja tuotti X-Men: First Classin, korvasi Vaughnin elokuvan ohjaajana. Käsikirjoituksesta vastasi Kinberg. Kuvaukset alkoivat huhtikuussa 2013 Montrealissa, Kanadassa, ja päättyivät elokuussa. Elokuva sai ensi-iltansa 10. toukokuuta 2014.

Deadpool (2016)

Elokuvassa entinen erikoisjoukkojen sotilas Wade Wilson altistetaan kokeille, joiden kautta hän saa uusia kykyjä. Hän ottaa käyttöön nimen Deadpool löytääkseen miehen, joka melkein tuhosi hänen elämänsä.

Toukokuussa 2000 Marvel Studios aikoi tuottaa elokuvan Deadpoolista osana sopimusta Artisan Entertainmentin kanssa. Vuonna 2004 Marvel kehittikin elokuvaa New Line Cineman kanssa. David S. Goyerin oli tarkoitu ohjata ja käsikirjoittaa elokuva, ja Ryan Reynoldsia kaavailtiin päärooliin, mutta menetti kiinnostuksensa kuukausien sisällä muiden projektien takia. 20th Century Fox sai Deadpoolin oikeudet ensi vuonna, ja sen toteuttamista harkittiin X-Men Origins: Wolverinen tuotannon aikana, Reynoldsin ollessa valittuna roolin. X-Men Origins: Wolverinen avausviikonloppuna toukokuussa 2009 Fox lainasi Deadpoolin kirjoittajille, Donnerin toimiessa tuottajana. Rhett Reese ja Paul Wernick palkattiin käsikirjoittajiksi tammikuussa 2010. Seuraavan kesäkuun aikana luonnos käsikirjoituksesta lähetettiin Robert Rodriguezille, mutta neuvottelut keskeytyivät, ja Adam Berg oli vahvin ehdokas elokuvan ohjaajaksi. Huhtikuussa 2011 

visuaalisten efektien spesialisti Tim Miller palkattiin ohjaajaksi. Kuvaukset alkoivat maaliskuussa 2015 Vancouverissa, Kanadassa, ja päättyivät toukokuussa. Elokuva sai ensi-iltansa 12. helmikuuta 2016.

X-Men: Apocalypse (2016)

Elokuva sijoittuu vuoteen 1983, jolloin En Sabah Nur, mutanteista vanhin ja voimakkain, herää tuhansien vuosien unesta. Pettyneenä maailman nykytilaan, hän kokoaa ryhmän voimakkaita mutantteja puhdistaakseen ihmiskunnan ja luodakseen uuden maailmanjärjestyksen, jota hän itse valvoisi. Maan kohtalon ollessa vaakalaudalla, Ravenin, yhdessä Professori X:n avustuksella, täytyy johtaa Ryhmä-X tuhoamaan vihollisensa ja pelastaa ihmiskunta tuholta.

Joulukuussa 2013, Singer julkisti X-Men: Days of Future Pastin jatko-osan nimeksi X-Men: Apocalypse. Singerin ohjaaman sekä Simon Kinbergin, Dan Harrisin ja Michael Doughertyn käsikirjoittaman elokuvan tarkoitus oli selittää mutanttien alkuperä. Kinberg kertoi elokuvan sijoittuvan vuoteen 1983 ja toimivan päätösosana trilogialle, jonka X-Men: First Class aloitti. Kuvaukset alkoivat huhtikuussa 2015 Montrealissa, Kanadassa, ja päättyivät elokuussa. Elokuva sai ensi-iltansa 27. toukokuuta 2016.

Logan (2017)

Elokuvassa Wolverinen ja professori Xavierin on suojeltava nuorta tyttöä nimeltä Laura, jolla on sama kyky kuin Wolverinella ja jota metsästävät Donald Price ja tämän johtamat Raatelijat.

Marraskuussa 2013 20th Century Fox oli aloittanut neuvottelut vielä yhdestä Wolverinen sooloelokuvasta, James Mangoldin palatessa ohjaajaksi ja Donnerin tuottajaksi. Mangold on kertonut elokuvan perustuvan muihin sarjakuvista tuttuihin Wolverine-tarinoihin ja että se tullaan toteuttamaan X-Men: Apocalypsen jälkeen. Maaliskuussa 2014 David James Kelly palkattiin käsikirjoittajaksi, ja huhtikuussa 2015 Michael Green alkoi työskennellä käsikirjoituksen parissa. Hugh Jackman esiintyy elokuvassa viimeistä kertaa Wolverinen roolissa. Kuvaukset alkoivat toukokuussa 2016 ja päättyivät elokuussa. Elokuva sai ensi-iltansa 3. maaliskuuta 2017.

 Deadpool 2 (2018) 

Syyskuussa 2015 Kinberg kertoi, että Deadpoolille oli suunnitteilla jatko-osa. Deadpoolin ilmestyttyä 20th Century Fox oli jo löynyt lukkoon päätöksen jatko-osan tekemisestä, Rheesen ja Wernickin palatessa käsikirjoittajiksi, ja Millerin olleen toivottuna palaamaan ohjaajaksi. Lokakuussa 2016 Miller erosi projektista Reynoldsin kanssa sattuneiden luovien erimielisyyksien johdosta. Marraskuussa 2016 David Leitch valittiin uudeksi ohjaajaksi. Helmikuussa 2017 Kinberg raportoi Drew Goddardin osallistuneen käsikirjoittamiseen luovana konsulttina Reynoldsin, Rheesen ja Wernickin ohella. Kuvaukset alkoivat kesäkuussa 2017 ja elokuva sai ensi-iltansa 18. toukokuuta 2018.

 X-Men: Dark Phoenix (2019) 

Helmikuussa 2017 Simon Kinberg oli varhaisissa neuvotteluissa elokuvan Dark Phoenix (Pohjois-Amerikan ulkopuolella X-Men: Dark Phoenix) ohjaajaksi ja oli jo sitoutunut käsikirjoittajaksi. Saman vuoden kesäkuussa Kinberg vahvistettiin ohjaajaksi, kuvausten alettua saman kuukauden aikana Montrealissa, Kanadassa. Elokuva sai ensi-iltansa 7. kesäkuuta 2019.

 The New Mutants (2020) 

Toukokuussa 2015 Josh Boone palkattiin ohjaamaan ja käsikirjoittamaan elokuvasovitus Uusista Mutanteista. Boone ja Knate Gwaltney tulevat käsikirjoittamaan elokuvan, Donnerin ja Kinbergin ollessa kiinnitettyjä tuottajiksi. Esituotanto alkoi virallisesti maaliskuussa 2017. Boone sanoi elokuvan olevan kauhuelokuva, jossa joukko nuoria mutantteja yrittää paeta laitoksesta, jossa heitä pidetään vasten tahtoaan. Kuvaukset alkoivat Bostonissa heinäkuussa 2017 ja elokuva sai useiden viivästysten jälkeen ensi-iltansa 28. elokuuta 2020.

Näyttelijät ja hahmot
Lyhenteiden merkitykset
O tarkoittaa roolia hahmon vanhempana itsenä.
V tarkoittaa ääniroolia.
{| class="wikitable" style="text-align:center;" width="99%"
|-
! score="col" width="25%" | Hahmo
! score="col" width="17.5%" | X-MenAlkuperäiset elokuvat
! score="col" width="17.5%" | Wolverine
! score="col" width="17.5%" | X-MenEsiosaelokuvat! score="col" width="17.5%" | Deadpool|-
! John AllerdycePyro
| Alexander BurtonAaron Stanford
| colspan="3" style="background-color:lightgrey;" |
|-
! Raven DarkhölmeMystikko
| Rebecca Romijn
| style="background-color:lightgrey;" |
| Jennifer Lawrence
| style="background-color:lightgrey;" |
|-
! Bobby DrakeJäämies
| Shawn Ashmore
| style="background-color:lightgrey;" |
| Shawn Ashmore
| style="background-color:lightgrey;" |
|-
! Jean GreyFeeniks
| colspan="2" | Famke Janssen
| Sophie TurnerFamke JanssenO
| style="background-color:lightgrey;" |
|-
! James ”Logan” HowlettWolverineAse X
| colspan="4" | Hugh Jackman
|-
! Jubilation LeeJubilee
| Katrina FlorenceKea Wong
| style="background-color:lightgrey;" |
| Lana Condor
| style="background-color:lightgrey;" |
|-
! Erik LensherrMagneto
| colspan="2" | Ian McKellen
| Michael FassbenderIan McKellenO
| style="background-color:lightgrey;" |
|-
! Moira MacTaggert
| Olivia Williams
| style="background-color:lightgrey;" |
| Rose Byrne
| style="background-color:lightgrey;" |
|-
! MarieRogue
| Anna Paquin
| style="background-color:lightgrey;" |
| Anna Paquin
| style="background-color:lightgrey;" |
|-
! Peter MaximoffElohopea
| colspan="2" style="background-color:lightgrey;" |
| colspan="2" | Evan Peters
|-
! Henry ”Hank” McCoyPeto
| Steve BacicKelsey Grammer
| style="background-color:lightgrey;" |
| Nicholas HoultKelsey GrammerO
| Nicholas Hoult
|-
! Storm|Ororo MunroeStorm
| Halle Berry
| style="background-color:lightgrey;" |
| Alexandra ShippHalle BerryO
| Alexndra Shipp
|-
! Elizabeth BraddockTajunta
| Meiling Melançon
| style="background-color:lightgrey;" |
| Olivia Munn
| style="background-color:lightgrey;" | 
|-
! Kitty PrydeVarjokissa
| Sumela KayKatie StuartEllen Page
| style="background-color:lightgrey;" |
| Ellen Page
| style="background-color:lightgrey;" |
|-
! Piotr ”Peter” RasputinKolossi
| Donald MackinnonDaniel Cudmore
| style="background-color:lightgrey;" |
| Daniel Cudmore
| Stefan KapičićV
|-
! William Stryker
| Brian Cox
| Danny Huston
| Josh Helman
| style="background-color:lightgrey;" |
|-
! Alexander ”Alex” SummersHavok
| colspan="2" style="background-color:lightgrey;" |
| Lucas Till
| style="background-color:lightgrey;" |
|-
! Scott SummersKyklooppi
| James Marsden	
| Tim Pocock
| Tye SheridanJames MarsdenO
| Tye Sheridan
|-
! Wade WilsonDeadpoolAse XI
| style="background-color:lightgrey;" |
| Ryan Reynolds
| style="background-color:lightgrey;" |
| Ryan Reynolds
|-
! Charles XavierProfessori X
| colspan="2" | Patrick Stewart
| James McAvoyPatrick StewartO
| James McAvoy
|-
|}

Vastaanotto
Budjetit ja tuotot
 Elokuva Ensi-ilta Suomessa Tuotto Budjetti Viitteet Yhdysvallat ja Kanada Muu maailma Maailmanlaajuisesti X-Men  $157 299 717 $139 039 810 $296 339 527 $75 miljoonaa  X-Men 2  $214 949 694 $192 761 855 $407 711 549 $110 miljoonaa  X-Men: Viimeinen kohtaaminen  $234 362 462 $224 997 093 $459 359 555 $210 miljoonaa  X-Men Origins: Wolverine  $179 883 157 $193 179 707 $373 062 864 $150 miljoonaa  X-Men: First Class  $146 408 305 $207 215 819 $353 624 124 $160 miljoonaa  Wolverine  $132 556 852 $282 271 394 $414 828 246 $120 miljoonaa  X-Men: Days of Future Past  $233 921 534 $513 941 241 $747 862 775 $200 miljoonaa  Deadpool  $363 070 709 $419 541 446 $782 612 155 $58 miljoonaa  X-Men: Apocalypse  $155 442 489 $388 492 298 $543 934 787 $178 miljoonaa  Logan  $226 277 068 $392 744 368 $619 021 436 $97 miljoonaa  Deadpool 2  $318 491 426 $416 055 185 $734 546 611 $110 miljoonaa  X-Men: Dark Phoenix  $65 845 974 $186 597 000 $252 442 974 $200 miljoonaa  The New Mutants  $23 852 659 $23 143 417 $46 996 076 $67 miljoonaa  Yhteensä $ $ $ $1,735 miljardia 

Arvostelut
 Elokuva Rotten Tomatoes Metacritic CinemaScore X-Men 82% (174 arvostelua) 64% (33 arvostelua)  X-Men 2 85% (246 arvostelua) 68% (37 arvostelua)  X-Men: Viimeinen kohtaaminen 57% (240 arvostelua) 58% (38 arvostelua)  X-Men Origins: Wolverine 37% (263 arvostelua) 40% (39 arvostelua)  X-Men: First Class 86% (298 arvostelua) 65% (38 arvostelua)  Wolverine 71% (258 arvostelua) 60% (45 arvostelua)  X-Men: Days of Future Past 90% (329 arvostelua) 74% (43 arvostelua)  Deadpool 85% (346 arvostelua) 65% (49 arvostelua)  X-Men: Apocalypse 47% (343 arvostelua) 52% (48 arvostelua)  Logan 93% (419 arvostelua) 77% (51 arvostelua)  Deadpool 2 84% (416 arvostelua) 66% (51 arvostelua)  X-Men: Dark Phoenix 22% (377 arvostelua) 43% (52 arvostelua)  The New Mutants 35% (125 arvostelua) 43% (20 arvostelua) 

 Hyllytetyt elokuvat 
Heinäkuussa 2013 20th Century Fox palkkasi Jeff Wadlow käsikirjoittamaan elokuvasovituksen X-Voima-sarjakuvista, Donnerin ollessa kiinnitettynä ohjaajaksi. Mark Millar, 20th Century Foxin tekemien Marvel Comicsiin perustuvien luova konsultti, totesi, että elokuvassa olisi viisi protagonistia. Deadpoolin ilmestymisen jälkeen, Reynolds uskoi Deadpoolin tulevan esiintymään X-Force-elokuvassa, ja Kinberg totesi, että X-Forcessa olisi potentiaalia R-ikärajoitetuksi elokuvaksi, kuten Deadpool. Helmikuussa 2017 Joe Carnahanin raportoitiin sitoutuneen elokuvan ohjaajaksi ja käsikirjoittavan sen yhdessä Ryan Reynoldsin kanssa. Saman vuoden syyskuussa studio palkkasi Drew Goddardin käsikirjoittajaksi ja ohjaajaksi, Kinbergin, Reynoldsin ja Donnerin tuottaessa elokuvan.

Lokakuussa 2014 Josh Zetumer palkattiin tekemään käsikirjoitus elokuvalle, joka keskittyy Chris Claremontin luomaan hahmoon Remy LeBeau / Gambiitti. Kesäkuussa 2015 Rupert Wyatt palkattiin ohjaajaksi, mutta jätti projektin syyskuussa aikatauluongelmien vuoksi. Marraskuussa Doug Liman osallistui viimeisiin neuvoteluihin elokuvan ohjaamisesta. Elokuussa 2016 Liman kuitenkin erosi projektista siirtyessään ohjaajaksi muihin projekteihin. 
Lokakuussa ilmoitettiin Gore Verbinskin sitoutuneen elokuvan ohjaajaksi ja että Zetumer jatkaa käsikirjoituksen työstämistä. Tammikuussa 2018 Verbinski erosi projektista aikatauluongelmiensa vuoksi. Kinberg kertoi kuvausten alkavan vuoden 2018 alussa ja että elokuvan on tarkoitus olla vain yksi useista Gambiittiin keskittyvistä elokuvista. Channing Tatumin oli tarkoitus esittää pääosaa ja olla myös Donnerin, Kinbergin ja Reid Carolinin ohella kiinnitettynä tuottajaksi.

Marraskuussa 2016 paljastettiin, että Deadpoolille suunniteltiin kolmatta elokuvaa. Lisäksi X-Voiman sanottiin esiintyvän siinä. Ryan Reynoldsin ja Morena Baccarinin oli tarkoitus palata rooleihinsa ja elokuva oli tarkoitus kuvata Atlantassa.

Joulukuussa 2016 Boone kertoi esitelleensä 20th Century Foxille ajatuksensa tehdä Uusista Mutanteista kolme spin-off-elokuvaa, jotka vähitellen rakentuisivat toisiinsa ja koko X-Men-elokuvasarjaan. Lokakuussa 2017 Boone vahvisti The New Mutantsin saavan jatko-osia, joista ensimmäisessä ryhmään liittyvät myös Sotakone ja Xi’an Manh / Karma. Hän lisäsi, että jokainen elokuva olisi tutkinut erilaisia kauhuelokuvien elementtejä.

Oheismateriaali
VideopelitX-Men: Mutant Academy julkaistiin heinäkuussa 2000 PlayStationille ja Game Boy Colorille. Sen otsikon fontti ja hahmojen asut olivat samat kuin ensimmäisessä elokuvassa. Peli sisältää myös materiaalia ensimmäisen elokuvan kulissien takaa. Huhtikuussa 2003 julkaistiin X-Men 2:n oheismateriaaliin kuuluva X2: Wolverine’s Revenge Nintendo GameCubelle, Game Boy Advancelle, Microsoft Windowsille, PlayStation 2:lle and Xboxille. Patrick Stewart ääninäytteli pelissä Professori X:ää. X-Men: The Official Game julkaistiin toukokuussa 2006 Nintendo GameCubelle, Game Boy Advancelle, Microsoft Windowsille, Nintendo DS:lle, PlayStation 2:lle, Xboxille ja Xbox 360:lle. Tarina sijoittuu X-Men 2:n ja X-Men: Viimeisen kohtaamisen välille. Toukokuussa 2009 julkaistiin samannimiseen elokuvaan perustuva X-Men Origins: Wolverine Microsoft Windowsille, Nintendo DS:lle, PlayStation 2:lle, PlayStation 3:lle, PlayStation Portablelle, Wiille ja Xbox 360:lle. Syyskuussa 2011 julkaistiin samaan aikaan X-Men: First Classin kotimediaversion kanssa X-Men: Destiny'', joka sisälsi avattavana materiaalina elokuvista tuttuja asuja hahmoille. Kaikki videopelit ovat Activisionin julkaisemia.

Lähteet

Aiheesta muualla
X-Men-elokuvasarja Allmovie.comissa 

*
Luokka:Elokuvasarjat